b'\n_START_ARTICLE_\nOkoli in okoli\n_START_PARAGRAPH_\nZbirko kratkih slovenskih pravljic Okoli in okoli je napisala slovenska pisateljica Branka Jurca. Izdana je bila leta 1960 pri Zalo\xc5\xbebi Mladinska knjiga. Vsebuje \xc5\xa1estnajst otro\xc5\xa1kih pravljic. Ilustrirala jih je Cita Potokar.\n_START_SECTION_\nPoredni zaj\xc4\x8dek\n_START_PARAGRAPH_\nGlavni osebi v pravljici Poredni zaj\xc4\x8dek sta zaj\xc4\x8dek in dekle Tinka, stranske osebe so otroci, Tinkina mama in brat. Na prvi pomladni dan se na trati spoprijateljita Tinka in zajec. Skupaj se igrata, vse dokler Tinka za svoje napake ne obto\xc5\xbei zaj\xc4\x8dka. La\xc5\xbei pripeljejo do pretrganja prijateljstva. Nauk pravljice je, da se vsaka la\xc5\xbe kaznuje.'